Title: TAREFA PUNTUABLE - O corpo fala: que di esta analítica?
Course: HospiVital - a saúde e a enfermidade > Section: Estación de traballo 7 - ANÁLISE CLÍNICA

Introdución da tarefa: O corpo fala: que di esta analítica?

As analíticas de sangue e ouriños son probas médicas fundamentais para coñecer o estado de saúde dunha persoa. A través delas, podemos detectar infeccións, avaliar o funcionamento dos órganos e identificar posibles problemas como a anemia, a diabetes ou o colesterol alto.

Neste exercicio, imos analizar os resultados dunha paciente que acudiu ao médico con dor ao ouriñar e febre leve. A partir dos datos proporcionados, deberemos interpretar a súa analítica e responder ás preguntas para comprender mellor o seu diagnóstico e as súas implicacións para a saúde.

 | Resultados da analítica de sangue: series vermella, branca, plaquetaria e bioquímica

Parámetro | Resultado | Unidades | Valores de referencia
Glóbulos vermellos | 4,50 | millóns/µL | 4,7 - 6,1 en homes / 4,2 - 5,4 en mulleres
Hemoglobina | 13,2 | g/dL | 13,8 - 17,2 en homes / 12,1 - 15,1 en mulleres
Plaquetas | 190.000 | unidades/µL | 150.000 - 450.000
Leucocitos | 13.000 | unidades/µL | 4.000 - 11.000
Glicosa | 95 | mg / dL | 70 - 100
Colesterol total | 210 | mg/dL | menos de 200
Colesterol LDL | 140 | mg/dL | menos de 100
Colesterol HDL | 45 | mg/dL | máis de 40 en homes / máis de 50 en mulleres
Triglicéridos | 160 | mg/dL | menos de 150

-

 | Resultados da analítica de urina

Parámetro | Resultado | Unidades | Valores de referencia
Aspecto | Turbio | - |
Cor | Amarelo escuro | - | amarelo claro
Densidade | 1,025 | g/mL | 1,005 - 1,030
pH | 6,5 | - | 4,5 - 8
Proteínas | positivo | - | ausencia
Leucocitos | presentes en gran cantidade | - | ausencia ou poucos
Bacterias | positivo | - | ausencia

-

Actividades e tarefas para resolver:

Cuestión 1. Sobre os glóbulos vermellos:

- Está dentro dos valores normais? Como o sabes?
- Para que serven os glóbulos vermellos?
- Que enfermidade poderiamos sospeitar se houbera poucos glóbulos vermellos?

Cuestión 2. Hemoglobina:

- Cal é a súa función?
- A hemoglobina desta persoa está en valores normais?

Cuestión 3. Plaquetas:

- Para que serven?
- Hai algún problema coas plaquetas desta analítica?

Cuestión 4. Glóbulos brancos:

- O valor desta analítica está dentro da normalidade? Que pode indicar un nivel elevado?
- Que tipo de infección pode estar sufrindo esta persoa?

Cuestión 5. Glicosa:

- Que pode significar ter a glicosa moi alta?
- Esta persoa ten un nivel de glicosa saudable?

Cuestión 6. Colesterol e triglicéridos:

- Algún destes valores está alto? Como se podería mellorar?
- Que diferenza hai entre o colesterol LDL e o colesterol HDL?
- Que consecuencias pode ter un nivel alto de colesterol LDL?
- Como se pode aumentar o colesterol HDL de forma natural?

Cuestión 7. Análise de ouriños:

- Que significa que haxa leucocitos e bacterias na urina?
- A cor e a turbidez da urina son normais? Que poden indicar?
- Por que aparecen proteínas na urina? É un dato preocupante?

Cuestión 8. Signos e síntomas:

- A paciente presenta dor ao ouriñar e febre leve. Identifica o signo e o síntoma.
- Cres que estes síntomas coinciden cos resultados da súa analítica?

Cuestión 9. Diagnóstico:
Baseándote nos resultados da analítica de sangue e de ouriños, cal destas opcións cres que é a enfermidade que padece a paciente? Explica por que:

a) Gripe b) Cistite (infección urinaria) c) Alerxia d) Diabetes

Cuestión 10. Reflexión:
Se esta fose a túa analítica, que cambios farías na túa alimentación ou hábitos para mellorar os resultados?

Actividade extra: Fai un debuxo representando un glóbulo vermello, un glóbulo branco e unha plaqueta. Indica a súa función en poucas palabras.

Avaliación da actividade.

- Interpretación correcta dos datos.
- Organización adecuada da información.
- Claridade e precisión nas respostas.
- Propostas razoables de prevención e tratamento.

Esta tarefa será avaliada mediante unha rúbrica e pondera o 30% na nota correspondente a esta unidade didáctica.

Na aula virtual, na sección correspondente á entrega da tarefa, poderás ver a lista de cotexo coa que se avaliará a actividade.

Formato de entrega da actividade.

- Un único arquivo.
- Entregar en formato pdf.
- Nomear o arquivo como ApelidosNome-Analise.pdf (Exemplo: GarciaGonzalezMatias-Analise.pdf)

Grading form:

Lista de cotexo - A saúde nos adolescentes

ANÁLISE DA INFORMACIÓN NO TEXTO. LOCALIZACIÓN

Resposta correcta e completa a cada pregunta,
baseándose na información extraída da noticia.

ANÁLISE DA INFORMACIÓN NO TEXTO-. EXPRESIÓN.

Claridade e coherencia na exposición das respostas.
Cada punto debe ser exposto de forma ordenada e
comprensible.

CÁLCULO DO METABOLISMO BASAL

Aplicación correcta da fórmula de Harris-Benedict para
calcular o metabolismo basal segundo os perfís de
Laura, Marcos e Sara.

CÁLCULO DO METABOLISMO BASAL. PROCEDEMENTO.

Explicación clara do proceso de cálculo e da importancia dos factores como idade, sexo e actividade física.

ENERXÍA NECESARIA. CÁLCULO.

Cálculo correcto da enerxía total consumida no día.

ENERXÍA NECESARIA. REFLEXIÓN.

Identificación do momento do día no que se consumen
máis calorías.

ENERXÍA NECESARIA. DISTRIBUCIÓN.

Reflexión sobre a distribución das calorías ao longo do
día e se o menú está equilibrado, identificando comidas
lixeiras e pesadas.

AVALIACIÓN DAS NECESIDADES.

Análise do menú para determinar se cobre ou excede as
necesidades enerxéticas.

AVALIACIÓN DAS NECESIDADES. XUSTIFICACIÓN.

Resposta ben argumentada sobre as consecuencias de
consumir calorías en exceso e posibles melloras na
distribución das calorías durante o día.

ANÁLISE DA CALIDADE. IDENTIFICAR.

Avaliar a calidade dos alimentos, identificando
alimentos naturais e procesados.

ANÁLISE DA CALIDADE. PROPOSTAS.

Proposta clara e xustificada para mellorar o menú,
reducindo azucres ou graxas saturadas.

SAÚDE SEXUAL. REFLEXIÓN.

Reflexión sobre por que é importante falar de saúde sexual cando falamos de coidar o corpo, en especial no contexto da adolescencia.

SAÚDE SEXUAL. MITOS E CRENZAS.

Identificación de factores que influencian a saúde sexual, como a educación sexual, os mitos e as crenzas sociais.

SAÚDE SEXUAL. PROPOSTAS.

Proposta de accións ou recursos para mellorar a educación sobre saúde sexual entre os adolescentes (exemplo: programas de concienciación, fomento do uso de protección, etc.).

CONSELLOS. PROPOSTAS.

Proposta de consellos prácticos e realistas para mellorar a alimentación e a actividade física dos adolescentes.

CONSELLOS. PROPOSTAS RELACIÓNS INTERPERSOAIS.

Consellos relacionados coas relacións interpersoais, en especial a saúde emocional e a importancia das relacións sás durante a adolescencia.

CONSELLOS. REFLEXIÓN

Reflexión sobre a importancia de manter un equilibrio entre a saúde física, emocional e social, e a súa relación coa saúde integral.

Rúbrica-interpretarAnalises

Comprensión dos datos da analítica

- Non identifica os valores principais nin a súa importancia.
- Identifica algúns valores pero non os interpreta correctamente.
- Identifica a maioría dos valores e dá unha interpretación básica.
- Identifica todos os valores clave e dá unha interpretación razoada.
- Analiza con precisión todos os valores e explica a súa importancia de forma detallada.
Análise da enfermidade

- Non recoñece os sinais de infección na analítica.
- Identifica algúns indicadores pero sen conexión clara cos síntomas.
- Relaciona a analítica cos síntomas de maneira básica.
- Explica correctamente os resultados e a súa relación coa enfermidade.
- Analiza os resultados en profundidade e xustifica o diagnóstico con detalle.
Reflexión sobre hábitos de saúde

- Non propón cambios ou os seus argumentos son incorrectos.
- Propón algún cambio pero sen explicación suficiente.
- Identifica cambios adecuados con explicación breve.
- Xustifica os cambios con base na analítica e na saúde.
- Fai unha reflexión completa, propoñendo melloras ben fundamentadas.
Uso do vocabulario científico

- Non emprega termos científicos ou faino de forma incorrecta.
- Usa algúns termos científicos pero con erros
- Emprega vocabulario científico adecuado pero de forma limitada.
- Usa vocabulario científico correctamente e con variedade.
- Emprega termos científicos con precisión e mostra dominio do seu significado.
Expresión de información en diferentes formatos
(debuxo das células sanguíneas)

- Non realiza o debuxo ou é incorrecto.
- O debuxo é moi básico e sen detalles, con erros na explicación.
- O debuxo representa as células correctamente pero a explicación é limitada.
- O debuxo está ben feito, con detalles e a explicación é clara.
- O debuxo é preciso e ben presentado, acompañado dunha explicación científica detallada.
Corrección na expresión escrita

- Presenta moitos erros que dificultan a comprensión.
- Hai erros pero a resposta é entendible.
- A redacción é clara con poucos erros.
- A expresión é fluída e case sen erros.
- O texto é ben estruturado e con vocabulario preciso.