Title: TAREFA PUNTUABLE - O corpo fala: escoitando as pistas dun caso clínico.
Course: HospiVital - a saúde e a enfermidade > Section: Peche - Estación de traballo 8 - CASO CLÍNICO

Benvidos e benvidas , equipo médico do HospiVital.

Esta semana, seredes profesionais sanitarios en prácticas e teredes que axudar a diagnosticar un caso clínico.

Cada equipo recibirá un caso clínico simulado, baseado en síntomas, probas e situacións que poden acontecer na vida cotiá.

O voso obxectivo será obter un diagnóstico para a enfermidade, mediante a elaboración dun informe clínico. Ao rematar, será necesario preparar unha presentación dixital que vos axude a explicarlle ao resto de compañeiros e compañeiras o voso caso, nunha breve presentación oral.

Recordade: ás veces as enfermidades comparten síntomas, e é importante afondar ben na investigación. Se é necesario, deberedes propoñer a realización de probas médicas adicionais, de forma xustificada.

Na sección da "Sala de diagnóstico e probas clínicas" poderedes atopar algunha información que pode ser do voso interese como infografías sobre como interpretar análises de urina e sangue, tipos de probas médicas, medicamentos sintomáticos e específicos, etc.

Que tedes que facer como equipo médico?

- Asignar roles: escoller á persoa representante do voso equipo médico.
- Ler atentamente o caso clínico asignado.
- Observade os síntomas, signos, antecedentes, e posibles pistas.
- Investigar cal pode ser a enfermidade.
- Buscade información fiable en libros de texto, webs recomendadas ou fontes científicas sinxelas.
- Cubrir o informe clínico (ver documento anexo).
- Recordade firmar o voso informe clínico.
- Preparar a infografía/ presentación dixital.
- Elaborar un guión coa vosa presentación oral.
- Presentar de forma oral o voso caso clínico, empregando a presentación dixital como apoio.

Obxectivos desta actividade

- Mellorar a comprensión lectora e científica.
- Aprender a identificar signos e síntomas.
- Fomentar o traballo en equipo e a comunicación oral.
- Aplicar o coñecemento de bioloxía e saúde a situacións reais.
- Mellorar a competencia dixital mediante o uso de ferramentas dixitais para procurar información e comunicar procesos, resultados e ideas científicas.
- Recoñecer e utilizar fontes de información científica fiable.

 Avaliación da actividade

Esta tarefa será avaliada mediante unha rúbrica e pondera o 30% na nota correspondente a esta unidade didáctica.

Na aula virtual e nos documentos anexos, poderás ver a rúbrica coa que se avaliará a actividade.

Formato de entrega das evidencias da actividade.

- Un único arquivo para o informe clínico e outro para a presentación dixital.
- Entregar en formato pdf.
- A persoa que entregará as evidencias será aquela elixida como representante do voso equipo médico.
- Nomear o arquivo como ApelidosNome-Informe.pdf (Exemplo: GarciaGonzalezMatias-Informe.pdf)
- Nomear o arquivo como ApelidosNome-Presentacion.pdf (Exemplo: GarciaGonzalezMatias-Presentacion.pdf)
- Non é necesario entregar o guión da presentación oral, pero é recomendable preparar un para mellorar a vosa exposición oral.

Grading form:

Lista de cotexo - A saúde nos adolescentes

ANÁLISE DA INFORMACIÓN NO TEXTO. LOCALIZACIÓN

Resposta correcta e completa a cada pregunta,
baseándose na información extraída da noticia.

ANÁLISE DA INFORMACIÓN NO TEXTO-. EXPRESIÓN.

Claridade e coherencia na exposición das respostas.
Cada punto debe ser exposto de forma ordenada e
comprensible.

CÁLCULO DO METABOLISMO BASAL

Aplicación correcta da fórmula de Harris-Benedict para
calcular o metabolismo basal segundo os perfís de
Laura, Marcos e Sara.

CÁLCULO DO METABOLISMO BASAL. PROCEDEMENTO.

Explicación clara do proceso de cálculo e da importancia dos factores como idade, sexo e actividade física.

ENERXÍA NECESARIA. CÁLCULO.

Cálculo correcto da enerxía total consumida no día.

ENERXÍA NECESARIA. REFLEXIÓN.

Identificación do momento do día no que se consumen
máis calorías.

ENERXÍA NECESARIA. DISTRIBUCIÓN.

Reflexión sobre a distribución das calorías ao longo do
día e se o menú está equilibrado, identificando comidas
lixeiras e pesadas.

AVALIACIÓN DAS NECESIDADES.

Análise do menú para determinar se cobre ou excede as
necesidades enerxéticas.

AVALIACIÓN DAS NECESIDADES. XUSTIFICACIÓN.

Resposta ben argumentada sobre as consecuencias de
consumir calorías en exceso e posibles melloras na
distribución das calorías durante o día.

ANÁLISE DA CALIDADE. IDENTIFICAR.

Avaliar a calidade dos alimentos, identificando
alimentos naturais e procesados.

ANÁLISE DA CALIDADE. PROPOSTAS.

Proposta clara e xustificada para mellorar o menú,
reducindo azucres ou graxas saturadas.

SAÚDE SEXUAL. REFLEXIÓN.

Reflexión sobre por que é importante falar de saúde sexual cando falamos de coidar o corpo, en especial no contexto da adolescencia.

SAÚDE SEXUAL. MITOS E CRENZAS.

Identificación de factores que influencian a saúde sexual, como a educación sexual, os mitos e as crenzas sociais.

SAÚDE SEXUAL. PROPOSTAS.

Proposta de accións ou recursos para mellorar a educación sobre saúde sexual entre os adolescentes (exemplo: programas de concienciación, fomento do uso de protección, etc.).

CONSELLOS. PROPOSTAS.

Proposta de consellos prácticos e realistas para mellorar a alimentación e a actividade física dos adolescentes.

CONSELLOS. PROPOSTAS RELACIÓNS INTERPERSOAIS.

Consellos relacionados coas relacións interpersoais, en especial a saúde emocional e a importancia das relacións sás durante a adolescencia.

CONSELLOS. REFLEXIÓN

Reflexión sobre a importancia de manter un equilibrio entre a saúde física, emocional e social, e a súa relación coa saúde integral.

Rúbrica-interpretarAnalises

Comprensión dos datos da analítica

- Non identifica os valores principais nin a súa importancia.
- Identifica algúns valores pero non os interpreta correctamente.
- Identifica a maioría dos valores e dá unha interpretación básica.
- Identifica todos os valores clave e dá unha interpretación razoada.
- Analiza con precisión todos os valores e explica a súa importancia de forma detallada.
Análise da enfermidade

- Non recoñece os sinais de infección na analítica.
- Identifica algúns indicadores pero sen conexión clara cos síntomas.
- Relaciona a analítica cos síntomas de maneira básica.
- Explica correctamente os resultados e a súa relación coa enfermidade.
- Analiza os resultados en profundidade e xustifica o diagnóstico con detalle.
Reflexión sobre hábitos de saúde

- Non propón cambios ou os seus argumentos son incorrectos.
- Propón algún cambio pero sen explicación suficiente.
- Identifica cambios adecuados con explicación breve.
- Xustifica os cambios con base na analítica e na saúde.
- Fai unha reflexión completa, propoñendo melloras ben fundamentadas.
Uso do vocabulario científico

- Non emprega termos científicos ou faino de forma incorrecta.
- Usa algúns termos científicos pero con erros
- Emprega vocabulario científico adecuado pero de forma limitada.
- Usa vocabulario científico correctamente e con variedade.
- Emprega termos científicos con precisión e mostra dominio do seu significado.
Expresión de información en diferentes formatos
(debuxo das células sanguíneas)

- Non realiza o debuxo ou é incorrecto.
- O debuxo é moi básico e sen detalles, con erros na explicación.
- O debuxo representa as células correctamente pero a explicación é limitada.
- O debuxo está ben feito, con detalles e a explicación é clara.
- O debuxo é preciso e ben presentado, acompañado dunha explicación científica detallada.
Corrección na expresión escrita

- Presenta moitos erros que dificultan a comprensión.
- Hai erros pero a resposta é entendible.
- A redacción é clara con poucos erros.
- A expresión é fluída e case sen erros.
- O texto é ben estruturado e con vocabulario preciso.