Title: TAREFA PUNTUABLE - Aumento de enfermidades nos adolescentes
Course: HospiVital - a saúde e a enfermidade > Section: Estación de traballo 6 - COMUNICACIÓN INTERNA E EXTERNA

Actividade: A saúde nos adolescentes.

Introdución da tarefa: Os medios de comunicación informan do aumento de enfermidades nos adolescentes.

No xornal  aparece a seguinte noticia:

Transcrición de texto a audio
ODE6audio.mp3

Actividades e tarefas para resolver:

Actividade 1. Localiza na noticia do xornal a seguinte información:

- Que factores están a contribuír ao aumento do sobrepeso e a obesidade entre os adolescentes en España?
- Segundo a Sociedade Española de Epidemioloxía, cal é a tendencia actual respecto ás infeccións de transmisión sexual (ITS) entre os mozos?
- Que recomendacións fan os profesionais da saúde para mellorar os hábitos alimentarios e de actividade física dos adolescentes?
- Que problemas de saúde poden desenvolver os adolescentes que non usan preservativo nas súas relacións sexuais?
- Que papel desempeñan os profesionais da saúde e a educación na prevención de problemas de saúde entre os adolescentes?

 Actividade 2. O metabolismo basal é a cantidade de enerxía que o noso corpo precisa para realizar as funcións vitais básicas, como respirar, manter a temperatura corporal ou facer funcionar o corazón, cando estamos en repouso absoluto. Depende de factores como a idade, o sexo, o peso e a actividade física.

Imos realizar un cálculo do metabolismo basal. Para iso, cada un de vós debe elixir un perfil dun adolescente, tendo en conta as características persoais de idade, sexo e actividade física. A partir diso, poderedes calcular o seu metabolismo basal e ver como varía dependendo destes factores.

Laura é unha rapaza de 14 anos, 55 kg de peso e 160 cm de altura. A súa actividade física é moderada, xa que practica natación 2 veces á semana. | Marcos é un mozo de 15 anos e 175 cm de altura, con 68 kg de peso. A súa actividade física é baixa, pois pasa tempo practicando videoxogos. | Sara é unha rapaza de 13 anos  e 48 kg de peso, con 155 cm de altura. A súa actividade física é alta, pois xoga ao baloncesto e pasea en bici de forma diaria.

-

Para calcular o metabolismo basal, ou enerxía mínima necesaria, utilizaredes a  fórmula de Harris-Benedict, adaptada para adolescentes:

Rapaces:
MB=66+(13,7×peso(kg))+(5×altura(cm))−(6,8×idade(anos))M B = 66 + ( 13 , 7 × p e s o ( k g ) ) + ( 5 × a l t u r a ( c m ) ) − ( 6 , 8 × i d a d e ( a n o s ) )

Rapazas:
MB=655+(9,6×peso(kg))+(1,8×altura(cm))−(4,7×idade(anos))M B = 655 + ( 9 , 6 × p e s o ( k g ) ) + ( 1 , 8 × a l t u r a ( c m ) ) − ( 4 , 7 × i d a d e ( a n o s ) )

Actividade 3. Para coñecer de forma aproximada as cantidade de enerxía diaria que precisa un adolescente, é necesario aplicarlle un factor ao cálculo do metabolismo basal. Desta forma, a enerxía necesaria multiplícase por 1,4 (pouca actividade física), 1,6 (actividade moderada) ou 1,8 (moita actividade). Calcula o valor da enerxía necesaria para o teu perfil de adolescente escollido.

Actividade 4. Observa o seguinte menú diario, que podería tomar calquera dos adolescentes.

- Almorzo: 250 mL de leite enteiro (150 kcal) e un bocadillo de queixo (300 kcal)
- Recreo: 4 unidades de galletas recheas (200 kcal en total)
- Xantar: 1 prato de macarróns con carne (600 kcal) e unha mazá (80 kcal)
- Merenda: 330 mL de refresco azucrado (140 kcal) e unha pizza pequena (700 kcal)
- Cea: 1 bocadillo de xamón cocido e queixo (300 kcal) e un iogur azucrado (120 kcal)

Calcula a enerxía total que consume no seu día.

En que momento do día consume máis calorías?

Hai comidas lixeiras e outras moi pesadas? Está equilibrado?

Actividade 5. O menú cobre as súas necesidades ou excede o necesario?
Se sobran calorías, que pode pasar se isto ocorre todos os días?
Como mellorar a distribución de calorías ao longo do día?

Actividade 6. Analiza a calidade dos alimentos que inxiren, respondendo ás seguintes cuestións:

- Cantos alimentos naturais (froitas, verduras, proteínas magras) hai?
- Hai exceso de alimentos procesados (refrescos, galletas, pizza, etc)?
- Se tiveras que adaptar o menú dese día para que fora máis saudable, que cambiarías?
- Se tiveras que adaptar este menú para que fora máis saudable, que cambiarías?
- Como poderías reducir a inxesta de azucres ou graxas saturadas?

Actividade 7. Se pensas na noticia sobre ITS, por que cres que é importante falar de saúde sexual cando falamos de coidar o corpo?

Actividade 8. Que consellos darias a adolescentes da túa idade para mellorar a súa saúde integral (alimentación, actividade, relacións)?

Avaliación da actividade.

- Interpretación correcta dos datos.
- Organización adecuada dos datos e información.
- Claridade e precisión das respostas.
- Propostas razoables de prevención e tratamento.

Esta tarefa será avaliada mediante unha lista de cotexo e pondera o 30% na nota correspondente a esta unidade didáctica.

Na aula virtual, na sección corresponte á entrega da tarefa, poderás ver a lista de cotexo coa que se avaliará a actividade.

Formato de entrega da actividade.

- Un único arquivo.
- Entregar en formato pdf.
- Nomear o arquivo como ApelidosNome-SaudeAdolescentes.pdf (Exemplo: GarciaGonzalezMatias-Saudeadolescentes.pdf)

Grading form:

Lista de cotexo - A saúde nos adolescentes

ANÁLISE DA INFORMACIÓN NO TEXTO. LOCALIZACIÓN

Resposta correcta e completa a cada pregunta,
baseándose na información extraída da noticia.

ANÁLISE DA INFORMACIÓN NO TEXTO-. EXPRESIÓN.

Claridade e coherencia na exposición das respostas.
Cada punto debe ser exposto de forma ordenada e
comprensible.

CÁLCULO DO METABOLISMO BASAL

Aplicación correcta da fórmula de Harris-Benedict para
calcular o metabolismo basal segundo os perfís de
Laura, Marcos e Sara.

CÁLCULO DO METABOLISMO BASAL. PROCEDEMENTO.

Explicación clara do proceso de cálculo e da importancia dos factores como idade, sexo e actividade física.

ENERXÍA NECESARIA. CÁLCULO.

Cálculo correcto da enerxía total consumida no día.

ENERXÍA NECESARIA. REFLEXIÓN.

Identificación do momento do día no que se consumen
máis calorías.

ENERXÍA NECESARIA. DISTRIBUCIÓN.

Reflexión sobre a distribución das calorías ao longo do
día e se o menú está equilibrado, identificando comidas
lixeiras e pesadas.

AVALIACIÓN DAS NECESIDADES.

Análise do menú para determinar se cobre ou excede as
necesidades enerxéticas.

AVALIACIÓN DAS NECESIDADES. XUSTIFICACIÓN.

Resposta ben argumentada sobre as consecuencias de
consumir calorías en exceso e posibles melloras na
distribución das calorías durante o día.

ANÁLISE DA CALIDADE. IDENTIFICAR.

Avaliar a calidade dos alimentos, identificando
alimentos naturais e procesados.

ANÁLISE DA CALIDADE. PROPOSTAS.

Proposta clara e xustificada para mellorar o menú,
reducindo azucres ou graxas saturadas.

SAÚDE SEXUAL. REFLEXIÓN.

Reflexión sobre por que é importante falar de saúde sexual cando falamos de coidar o corpo, en especial no contexto da adolescencia.

SAÚDE SEXUAL. MITOS E CRENZAS.

Identificación de factores que influencian a saúde sexual, como a educación sexual, os mitos e as crenzas sociais.

SAÚDE SEXUAL. PROPOSTAS.

Proposta de accións ou recursos para mellorar a educación sobre saúde sexual entre os adolescentes (exemplo: programas de concienciación, fomento do uso de protección, etc.).

CONSELLOS. PROPOSTAS.

Proposta de consellos prácticos e realistas para mellorar a alimentación e a actividade física dos adolescentes.

CONSELLOS. PROPOSTAS RELACIÓNS INTERPERSOAIS.

Consellos relacionados coas relacións interpersoais, en especial a saúde emocional e a importancia das relacións sás durante a adolescencia.

CONSELLOS. REFLEXIÓN

Reflexión sobre a importancia de manter un equilibrio entre a saúde física, emocional e social, e a súa relación coa saúde integral.